усилия да намалят, доколкото е възможно, физическия контрол на малотрайни растения и растителни продукти по маршрута им.
 4. Когато до резултатите от проведена фитосанитарна инспекция се налага задържане на стоки, компетентните контролни служби на договарящите се страни уреждат съхранението им да е при минимум митнически формалности и при условия, осигуряващи карантина и запазване на стоките.
 Член 5
 Стоки в режим на транзит
 В рамките на действащите конвенции договарящите се страни освобождават, доколкото е възможно, от фитосанитарни инспекции стоки в режим на транзит, освен когато подобни мерки са необходими за защита на собствените им растения.
 Член 6
 Сътрудничество
 1. Службите за фитосанитарни инспекции сътрудничат със съответните служби от другите договарящи се страни, с оглед улесняване преминаването на растения и растителни продукти, подлежащи на фитосанитарна инспекция inter alia чрез обмен на полезна информация.
 2. Когато в хода на фитосанитарна инспекция се задържа пратка растения или растителни продукти, компетентната служба полага необходимите усилия за известяване във възможно най-кратки срокове на съответните служби в държавата на износ, посочвайки причините, довели до задържане и предприетите мерки, касаещи стоките.
 ПРИЛОЖЕНИЕ 5
 КОНТРОЛ ЗА СЪОТВЕТСТВИЕ С ТЕХНИЧЕСКИТЕ СТАНДАРТИ
 Член 1
 Принципи
 Когато се извършва, контролът за съответствие с технически стандарти, отнасящи се до включени в настоящата конвенция стоки, е съобразен с принципите, залегнали в конвенцията, и в частност приложение 1 към нея.
 Член 2
 Информация
 Всяка договаряща се страна осигурява безпрепятствен достъп на всяко заинтересовано лице до следната информация:
 —
 прилаганите от нея стандарти,
 —
 местата, където стоките могат да се представят за инспектиране,
 —
 изискванията, заложени в закони и подзаконови нормативни актове относно контрола за съответствие с технически стандарти, както и техните процедури от общо приложение.
 Член 3
 Хармонизиране на стандартите
 При отсъствие на международни стандарти договарящите се страни, които прилагат национални стандарти, полагат усилие да ги хармонизират по пътя на международни споразумения.
 Член 4
 Организация на контрола
 1. Договарящите се страни полагат условия:
 —
 да устроят, където е необходимо и възможно, помещения за контрола за съответствие с техническите стандарти съобразно изискванията на трафика,
 —
 да улеснят движението на стоки, и в частност чрез координация на работното време на службите, отговарящи за контрола за съответствие с техническите стандарти и митническите служби и договореност за извършване на контрола на малотрайни стоки извън нормално работно време, когато тяхното пристигане е предварително известено.
 2. Контролът за съответствие с техническите стандарти може също да се извършва на определени пунктове във вътрешността на страната, когато може да се докаже и използваните транспортни средства са такива, че стоките, и особено малотрайните стоки, няма да се развалят по време на превоза.
 3. В рамките на действащите конвенции договарящите се страни полагат усилия да намалят, доколкото е възможно, физическия контрол по маршрута на малотрайни стоки, които подлежат на контрол за съответствие с технически стандарти.
 4. Договарящите се страни организират контрола за съответствие с технически стандарти, хармонизирайки, доколкото е възможно, процедурите на службите, отговарящи за тези контролни мерки с тези на други служби, отговарящи за контрол и инспекции.
 5. Когато до резултатите от проведен контрол за съответствие с технически стандарти следва задържане на малотрайни стоки,